ⵟⴰⵀⴰ ⵄⴱⴷⵕⵕⵃⵎⴰⵏ

ⵟⴰⵀⴰ ⵄⴱⴷⵕⵕⵃⵎⴰⵏ (ⵉⵍⵓⵍ ⴳ 1944 ⴳ ⵍⵊⴰⴷⵉⴷⴰ), ⵉⴳⴰ ⵢⴰⵏ ⵓⴼⵍⵙⴰⴼ ⴰⵎⵖⵔⵉⴱⵉ, ⵉⵥⵍⵉ ⴳ ⵜⵎⵥⵍⴰ ⴷ ⵜⴼⵍⵙⴰⴼⵜ ⵏ ⵜⵓⵜⵍⴰⵢⵜ ⴷ  ⵉⵔⴼⵙⴰⵏ. ⵉⴳⴰ ⵢⴰⵏ ⵙⴳ ⵉⴼⵍⵙⴰⴼⵏ ⴷ ⵉⵎⵙⵡⵉⵏⴳⵉⵎⵏ ⵉⵅⴰⵜⴰⵔⵏ ⴳ ⵍⵎⵖⵔⵉⴱ.ⵎⴰ ⵉⴳⴰⵏ ⵟⴰⵀⴰ ⵄⴱⴷⵕⵕⵃⵎⴰⵏ (ⵙ ⵜⵄⵕⴰⴱⵜ)

 ⵜⴰⵔⵉⴷⵉⵔⵜ ⵏⵏⵙ 
ⵉⵖⵔⴰ ⵟⴰⵀⴰ ⵄⴱⴷⵕⵕⵃⵎⴰⵏ ⵜⵉⵖⵔⵉ ⵏⵏⵙ ⵜⴰⵎⵣⵡⴰⵔⵓⵜ ⴳ ⵜⵖⵔⵎⵜ ⵏ "ⵍⵊⴰⴷⵉⴷⴰ/ⵎⴰⵣⴰⴳⴰⵏ", ⵉⵍⵎⵎⴰ ⵉⵙⵎⴷ ⵉ ⵜⵖⵔⵉ ⵏⵏⵙ ⵜⴰⵙⵉⵏⴰⵏⵜ ⴳ ⵜⵖⵔⵎⵜ ⵏ ⵡⴰⵏⴼⴰ (ⵜⵉⴳⵎⵎⵉ ⵜⵓⵎⵍⵉⵍⵜ), ⵉⵍⵎⵎⴰ ⵙ ⵜⵙⴷⴰⵡⵉⵜ ⵏ ⵎⵓⵃⵎⵎⴰⴷ ⵡⵉⵙ ⵙⵎⵎⵓⵙ ⴳ ⵜⵖⵔⵎⵜ ⵏ ⵕⵕⴱⴰⵟ, ⵍⵍⵉⵖ ⵢⵓⵎⵥ ⵜⵓⵔⴰⴳⵜ ⴳ ⵜⴼⵍⵙⴰⴼⵜ. ⴷ ⵉⵙⵎⴷ ⵉ ⵜⵉⵖⵔⵉ ⵏⵏⵙ ⴳ ⵜⵙⴷⴰⵡⵉⵜ ⵏ ⵚⵚⵓⵕⴱⵓⵏ, ⵍⵍⵉⵖ ⵢⵓⵎⵥ ⵜⵓⵔⴰⴳⵜ ⵜⵉⵙ ⵙⵏⴰⵜ ⴳ ⵜⴼⵍⵙⴰⴼⵜ, ⵉⵍⵎⵎⴰ ⴷⵓⴽⵜⵓⵔⴰ ⵏ ⵢⵉⵔⵉⵎ ⵡⵉⵙ ⴽⵕⴰⴹ ⴳ ⵓⵙⴳⴳⵯⴰⵙ ⵏ 1972 ⵙ ⵢⴰⵜ ⵜⴱⵔⴰⵜ ⵖⴼ ⵓⵙⵏⵜⵍ ⵏ "ⵜⵓⵜⵍⴰⵢⵜ ⴷ ⵜⴼⵍⵙⴰⴼⵜ: ⵜⴰⴱⵔⴰⵜ ⴳ ⵜⵓⵚⴽⵉⵡⵉⵏ ⵜⵉⵙⵏⵉⵍⵙⵉⵏ ⵏ ⵓⵔⵣⵣⵓ ⵏ ⵜⵉⵍⵍⵉⵜ", ⵉⵍⵎⵎⴰ ⵙ ⴷⵓⴽⵜⵓⵔⴰ ⵏ ⵓⵡⴰⵏⴽ ⴳ ⵓⵙⴳⴳⵯⴰⵙ ⵏ 1985 ⵖⴼ ⵜⵓⵙⵔⵉⵙⵜ ⵏⵏⵙ "ⵜⴰⴱⵔⴰⵜ ⴳ ⵡⴰⵟⵟⴰⵢ ⴰⵎⵙⵙⵏⵥⵉ ⴷ ⵓⴳⴰⵎⴰⵏ ⴷ ⵡⴰⵏⴰⵡⵏ ⵏⵏⵙ".

ⵉⵙⵙⵖⵔⴰ ⵜⴰⵎⵥⵍⴰ ⴷ ⵜⴼⵍⵙⴰⴼⵜ ⵏ ⵜⵓⵜⵍⴰⵢⵜ ⴳ ⵜⵙⴷⴰⵡⵉⵜ ⵏ ⵎⵓⵃⵎⵎⴰⴷ ⵡⵉⵙ ⵙⵎⵎⵓⵙ ⴳ ⵕⵕⴱⴰⵟ ⵙⴳ 1970 ⴰⵔ ⴰⵢⵍⵍⵉⴳ ⵢⵓⵎⵥ ⵜⴰⵏⴰⴼⵜ ⵏⵏⵙ ⴳ ⵓⵙⴳⴳⵯⴰⵙ ⵏ 2005. ⵉⴳⴰ ⴰⴳⵎⴰⵎ ⴳ "ⵜⴰⵎⵙⵎⵓⵏⵜ ⵜⴰⵎⴰⴹⵍⴰⵏⵜ ⵏ ⵜⵣⵔⴰⵡⵉⵏ ⵜⵉⵎⵙⵙⵏⵥⵉⵢⵉⵏ" ⴷ ⵓⴳⵏⵙⴰⵙ ⵏⵏⵙ ⴳ ⵍⵎⵖⵔⵉⴱ, ⴷ ⵓⴳⵎⴰⵎ ⴳ "ⴰⵎⵎⴰⵙ ⴰⵡⵕⵓⴱⴱⵉ ⵏ ⵜⵙⵏⵥⵉⵜ", ⴷ ⵉⴳ ⴰⵡⴷ ⴰⵏⵙⵙⵉⵖⴼ ⵏ ⵓⵙⴳⵔⴰⵡ ⵏ ⵜⵉⵏⵥⴻⵥⵜ ⵏ ⵉⵎⵙⵡⵉⵏⴳⵉⵎⵏ ⴷ ⵉⵎⵣⵔⴰⵡⵏ ⴳ ⵍⵎⵖⵔⵉⴱ.

ⴷ ⵉⵙⵙⵏ ⴰⵡⴷ ⵉ ⵜⴼⵕⴰⵏⵚⵉⵚⵜ ⴷ ⵜⵏⴳⵍⵉⵣⵜ, ⴷ ⵉⵙⵙⵏ ⵎⵣⵢⴰⵏ ⵟⴰⵀⴰ ⵉ ⵜⴰⵍⴰⵍⵎⴰⵏⵉⵜ ⴷ ⵜⵍⴰⵜⵉⵏⵉⵜ ⴷ ⵜⵢⵓⵏⴰⵏⵉⵜ ⵜⴰⵇⴱⵓⵔⵜ, ⴰⵛⴽⵓ ⴰⵔ ⴱⴰⵀⵔⴰ ⵢⴰⵇⵇⵔⴰ  ⵉⴷⵍⵉⵙⵏ ⵉⴼⵍⵙⴰⴼⵏ ⵙ ⵜⵓⵜⵍⴰⵢⵉⵏ ⵏⵏⵙⵏ ⵜⵉⵥⵖⵓⵕⴰⵏⵉⵏ.ⴰⵡⵏⴳⵎ ⵏ ⵟⴰⵀⴰ (ⵙ ⵜⵄⵕⴰⴱⵜ)

 ⵜⵉⴱⵖⵓⵔⵉⵏ ⵏ ⵓⵖⴰⵡⴰⵙ ⵏⵏⵙ 
ⵜⴻⵜⵜⵢⵓⵙⵙⴰⵏ ⵜⵡⵓⵔⵉ ⵏⵏⵙ ⵜⴰⴼⵍⵙⴰⴼⵜ ⵙ ⵓⵙⵎⵓⵏ ⴳⵔ "ⵜⴰⵙⵍⴹⴰⵎⵥⵍⴰⵜ " ⴷ "ⵜⴰⵡⴰⴼⵓⵖⵜ ⵜⴰⵙⵏⵉⵍⵙⵜ" ⴷ ⵓⵙⵏⴰⵍ ⵖⴼ ⵉⵙⴳⴼⴰⵔ ⵏ ⵜⵔⵎⵉⵜ ⵏ ⵜⴳⴳⵓⵔⵎⴰ, ⴳ ⵓⵙⴰⵜⵉ ⵏ ⵜⵡⵓⵔⵉ ⵖⴼ ⵓⵙⵎⵏⵉⴷ ⵏ ⵉⵔⵎⵎⵓⵙⵏ ⵉⵣⴷⵉⵏ ⵙ ⵡⴰⵢⴷⴰ ⴰⵡⵉⵙⵍⴰⵎ ⴷ ⵉⴱⴷⴷⵏ ⵖⴼ ⵉⵏⵍⵎⵉⵥⵏ/ⵓⵎⵎⵉⵥⵏ ⵉⵅⴰⵜⴰⵔⵏ ⵏ ⵓⵡⵏⴳⵎ ⵓⵜⵔⵉⵎ ⴰⵜⵔⴰⵔ ⵖⴼ ⵓⵙⵡⵉⵔ ⵏ "ⵜⵉⵥⵉⵕⵉⵏ ⵏ ⵢⵉⵏⴰⵡ" ⴷ "ⵜⴰⵎⵥⵍⴰ ⵜⴰⵎⵙⵙⵏⵥⵉⵜ" ⴷ "ⵜⴰⴼⵍⵙⴰⴼⵜ ⵏ ⵜⵖⴰⵔⵡⵉⵏ/ⵉⵔⴼⵙⴰⵏ", ⴰⵢⵍⵍⵉ ⵜ ⵢⵓⴷⵊⴰⵏ ⴰⴷ ⴷ ⵢⴰⵡⵉ ⵢⴰⵜ ⵜⴱⵔⵉⴷⵜ ⴳ ⵓⵙⴼⵍⵙⴼ ⵍⵍⵉ ⴼ ⵉⴽⴽⴰ ⵓⵙⵡⴰⵍⴰ/ⵓⵔⵔⴰⴽ ⵏ "ⴰⵏⵎⵎⴳⵍⴰⵢ " ⴷ "ⴰⵔⴼⵙⴰⵏ", ⴰⵢⴰ ⴷ ⵉⴼⴽⴰⵏ ⵢⴰⵏ ⵡⴰⵏⴰⵡ ⵏ ⵡⴰⵍⴰⵙ ⵏ ⵓⴼⴰⵔⵙ ⵏ ⵜⵥⵕⵉ ⵜⴰⵔⴼⵙⴰⵏⵜ ⵜⴰⵏⵙⵍⵎⵜ ⵙ ⵢⴰⵜ ⵜⵡⵉⵍⴰ ⵜⴰⵏⵎⵖⵓⵏⵜ  ⵜⴰⵎⵙⴰⵙⴰⵏⵜ ⵓⵔ ⵉⴱⴷⴷⵏ ⵖⴼ ⵜⵎⵖⵓⵏⵜ ⵜⴰⵏⴰⵎⵓⵏⵜ, ⵎⴰⵛⴰ ⵖⴼ ⵓⵎⵜⴰⵡⴰ ⴷ ⵡⴰⴽⵓⵛ ⴳ ⴽⵕⴰⴹ ⵉⵎⵛⴰⵛⴽⴰⵏ: ⵜⴰⵏⵜⵜⴰⵎⵜ ⵏ ⵜⴼⵍⵙⵜ/ⵜⵏⴼⵍⵓⵙⵜ, ⵜⴰⵏⵜⵜⴰⵎⵜ ⵏ ⵜⵓⴳⴳⴰ/ⵓⵙⵍⴽⵉⵏ, ⴷ ⵜⵏⵜⵜⴰⵎⵜ ⵏ ⵜⴱⵔⴰⵜ. ⴷ ⵎⵇⵇⴰⵔ ⴰⵣⵖⴰⵏ ⵏⵏⵙ ⵉⴷⵓⵙⵏ ⵏ ⵜⵥⵕⵉ ⵏ ⵜⵎⵖⵓⵏⵜ ⵜⴰⵏⴰⵎⵓⵏⵜ, ⵙⵍⴰⵡⴰⵏ ⴰⴽⴽⵯ ⴳ ⵓⴷⵍⵉⵙ ⵏⵏⵙ "ⴰⵙⵇⵙⵉ ⵏ ⵉⵔⴼⵙⴰⵏ", ⵎⴰⵛ ⴽⵔⴰ ⵏ ⵉⵎⵔⵣⵓⵜⵏ ⴰⵔ ⵜⵜⴰⵏⵏⴰⵢⵏ  ⵎⴰⵙ ⴷ ⴰⵙⴰⵜⵉ ⵏ ⵓⵎⵉⵔⵓ ⵍⵍⵉ ⵉⵙⵙⵓⵎⵔ, ⵉⵣⵎⵔ ⴰⴷ ⵉⴳ ⴰⴳⵣⵣⵓⵎ ⵙⴳ ⵜⴼⵍⵙⴰⴼⵜ ⵜⴰⵏⵎⵖⵓⵏⵜ ⵜⴰⵎⴰⵜⴰⵢⵜ ⴳ ⵓⵙⴰⵜⵉ ⴰⵙⵔⵜⴰⵏ ⴷ ⵓⵏⴰⵎⵓⵏ.

 ⵉⴳⵉⵜⵏ ⵏⵏⵙⵉⴳⵉⵜⵏ ⵏⵏⵙ 

 ⵜⵓⵜⵍⴰⵢⵜ ⴷ ⵜⴼⵍⵙⴰⴼⵜ - ⵜⴰⴱⵔⴰⵜ ⴳ ⵜⵓⵚⴽⵉⵡⵉⵏ ⵜⵉⵙⵏⵉⵍⵙⵉⵏ ⵏ ⵓⵔⵣⵣⵓ ⵏ ⵜⵉⵍⵍⵉⵜ (ⵙ ⵜⴼⵕⴰⵏⵚⵉⵚⵜ), 1979.
 ⵜⴰⴱⵔⴰⵜ ⴳ ⵜⵎⵥⵍⴰ ⵏ ⵡⴰⵟⵟⴰⵢ ⴰⵎⵙⵙⵏⵥⵉ ⴷ ⵓⴳⴰⵎⴰⵏ ⴷ ⵡⴰⵏⴰⵡⵏ ⵏⵏⵙ (ⵙ ⵜⴼⵕⴰⵏⵚⵉⵚⵜ), 1985.
 ⵜⴰⵎⵥⵍⴰ ⴷ ⵜⵊⵕⵕⵓⵎⵜ ⵜⴰⵍⵖⴰⵡⴰⵏⵜ/ⵏ ⵜⵡⵡⵓⵍⴼⴰ(grammaire formelle), 1985.
 ⴳ ⵉⵥⵓⵕⴰⵏ ⵏ ⵓⵎⵙⴰⵡⴰⵍ ⴷ ⵓⵙⵎⴰⵢⵏⵓ ⵏ ⵜⵙⵏⴰⵡⴰⵍⵜ , 1987.
 ⵜⴰⵡⵓⵔⵉ ⵜⴰⵙⴳⴷⴰⵏⵜ ⴷ ⵓⵙⵎⴰⵢⵏⵓ ⵏ ⵓⵏⵍⵉ, 1989.
 ⴰⵙⵎⴰⵢⵏⵓ ⵏ ⵓⵖⴰⵡⴰⵙ ⴳ ⵓⵙⵏⵎ ⵏ ⵡⴰⵢⴷⴰ, [1، 1994] 2 ، 2001.
 ⴰⴼⵉⵇⵀ ⵏ ⵜⴼⵍⵙⴰⴼⵜ. 1-ⵜⴰⴼⵍⵙⴰⴼⵜ ⴷ ⵓⵙⵓⵖⵍ, 1996.
 ⵉⵍⵙ ⴷ ⵓⵙⴰⵙⵜⵍ ⵏⵖ ⵜⴰⴳⵜⵏⵍⵉ(, 1998. 
 ⴰⴼⵇⵀ ⵏ ⵜⴼⵍⵙⴰⴼⵜ. 2- ⵜⵉⵏⴰⵢⵜ ⵜⴰⴼⵍⵙⴰⴼⵜ, ⴰⴷⵍⵉⵙ ⵏ ⵓⵔⵎⵎⵓⵙ ⴷ ⵓⵙⵏⴰⵥⵖⵓⵕ(ⵜⴰⵙⵏⴰⵥⵖⵓⵔⵜ), 1999.
 ⴰⵙⵇⵙⵉ ⵏ ⵉⵔⴼⵙⴰⵏ. ⴰⴱⵣⴰⵔ ⴳ ⵓⵣⵖⴰⵏ ⴰⵔⴼⵙⴰⵏ ⵏ ⵜⴰⵜⵔⴰⵔⵜ ⵜⵓⵜⵔⵉⵎⵜ, 2000. 
 ⵉⵎⵙⴰⵡⴰⵍⵏ ⵖⴼ ⵢⵉⵎⴰⵍ, 2000.
 ⵉⵔⵎⵎⵓⵙⵏ ⵉⵔⴼⵙⴰⵏⵏ ⴳⵔ ⵜⵙⴼⵍⵙⴰⵏⵜ ⴷ ⵜⵎⴷⴷⴰⵏⵉⵜ/ⵜⴰⵎⵙⵏⴰⵏⵜ: 1 -2-ⵉⵔⵎⵎⵓⵙⵏ ⵉⵎⴰⵏⴰⵏⵏ, 2020.
 ⴰⵙⵙⵔⵙⵍ ⴰⵙⴼⵍⵙⴰⵏ ⵏ ⵜⴰⵙⵏⵎⵎⵍⴰ/ⵜⴰⵙⵏⵡⵜⵜⴰⵙⵜ(téléologie), 2022.
 ⴰⵙⵇⵙⵉ ⵏ ⵜⵔⵉⴷⵉⵔⵜ ⵜⴰⴼⵍⵙⴰⴼⵜ: ⴰⵔⵣⵣⵓ ⴳ ⵜⵉⴷⵜ ⵏ ⵓⵙⴼⵍⵙⴼ ⴰⵙⴼⵍⵙⴰⵏ, 2023.

 ⵉⴳⵉⵜⵏ ⵖⴼ ⵓⵡⵏⴳⵎ ⵏⵏⵙ 

 ⴱⵕⴰⵀⵉⵎ ⵎⵛⵔⵓⵃ, ⵟⴰⵀⴰ ⵄⴱⴷⵕⵕⵃⵎⴰⵏ: ⵜⵉⵖⵔⵉ ⴳ ⵓⵙⵏⴼⴰⵔ ⵏⵏⵙ ⴰⵡⵏⴳⵉⵎ, 2009.
 ⴱⵓⵣⴱⵔⴰ ⵄⴱⴷⵙⵙⵍⴰⵎ, ⵟⴰⵀⴰ ⵄⴱⴷⵕⵕⵃⵎⴰⵏ ⴷ ⵓⵣⵖⴰⵏ ⵏ ⵜⴰⵜⵔⴰⵔⵜ, 2011.
 ⵢⵓⵙⴼ ⵍⵇⵓⵔⵛⵉ, ⵉⵙ ⵉⴳⴰ ⵟⴰⵀⴰ ⵄⴱⴷⵕⵕⵃⵎⴰⵏ ⴰⴼⵍⵙⴰⴼ ⴰⵏⵎⵖⵓⵏ ?, 2022.

 ⵜⵉⵙⵎⵖⵓⵔⵉⵏ 
ⵢⵓⵎⵥ ⵟⴰⵀⴰ ⵄⴱⴷⵕⵕⵃⵎⴰⵏ ⵜⵓⴳⵜⵜ ⵏ ⵜⵙⵎⵖⵓⵔⵉⵏ, ⵙⴳⵉⵙⵏⵜ:

 ⵜⴰⵙⵎⵖⵓⵔⵜ ⵏ ⵎⵓⵔⴰⴽⵓⵛ ⵏ ⵓⴷⵍⵉⵙ. 
 ⵜⴰⵙⵎⵖⵓⵔⵜ ⵏ ⵢⵉⵙⵉⵙⴽⵓ ⴳ ⵓⵡⵏⴳⵎ ⴰⵡⵉⵙⵍⴰⵎ ⴷ ⵜⴼⵍⵙⴰⴼⵜ ⴳ ⵓⵙⴳⴳⵯⴰⵙ 2006 ⵖⴼ ⵓⴷⵍⵉⵙ ⵏⵏⵙ: "ⴰⵙⵇⵙⵉ ⵏ ⵉⵔⴼⵙⴰⵏ". 
 ⵜⴰⵙⵎⵖⵓⵔⵜ ⵏ ⵎⵓⵃⵎⵎⴰⴷ ⵡⵉⵙ ⵚⴹⵉⵚ ⵉ ⵓⵡⵏⴳⵎ ⴷ ⵜⵣⵔⴰⵡⵉⵏ ⵜⵉⵏⵙⵍⴰⵎⵉⵢⵉⵏ ⴳ 2014.
 ⵜⴰⵙⵎⵖⵓⵔⵜ ⵏ "ⵏⴰⵊⵉⴱ ⴼⴰⴹⵉⵍ" ⵏ ⵜⴷⵍⵙⴰ ⴳ 2020. 
 ⵜⴰⵙⵎⵖⵓⵔⵜ ⵏ ⵓⴷⵍⵉⵙ ⴰⵄⵕⴰⴱ ⴳ 2024.

 ⵥⵕ ⵓⴳⴳⴰⵔ 

 ⵉⴷⵔⵉⵙ ⵛⵛⵕⵢⴱⵉ
 ⵎⵓⵃⵎⵎⴰⴷ ⵄⴰⴱⴷ ⵍⵊⴰⴱⵉⵔⵉ
 ⵜⴰⴼⵍⵙⴰⴼⵜ 
 ⵉⵙⵍⴰⵎ

 ⵉⵙⴰⵖⵓⵍⵏ